
Vă înaintăm, alăturat, RAPORTUL asupra proiectului de Lege pentru ratificarea Acordului de stabilizare şi de asociere între Comunităţile Europene şi statele membre ale acestora, pe de o parte, şi Republica Serbia, pe de altă parte, semnat la Luxemburg la 29 aprilie 2008, trimis spre dezbatere în fond, cu adresa                                nr. PL-x 538 din 3 octombrie 2011, înregistrată sub  nr. 21/246 din 4 octombrie 2011, Camera Deputaţilor fiind prima Cameră sesizată. 

În raport cu obiectul şi conţinutul său, proiectul de lege face parte din categoria legilor ordinare.
PREŞEDINTE

Mihai TUDOSE

RAPORT 

asupra proiectului de Lege pentru ratificarea Acordului de stabilizare 
şi de asociere între Comunităţile Europene şi statele membre ale acestora,
 pe de o parte, şi Republica Serbia, pe de altă parte, 
semnat la Luxemburg la 29 aprilie 2008
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată spre dezbatere în fond, cu proiectul de Lege pentru ratificarea Acordului de stabilizare şi de asociere între Comunităţile Europene şi statele membre ale acestora, pe de o parte, şi Republica Serbia, pe de altă parte, semnat la Luxemburg la 29 aprilie 2008, trimis cu adresa               nr. PL-x 538 din 3 octombrie 2011, înregistrată sub  nr. 21/246 din 4 octombrie 2011.
Conform prevederilor art. 75 alin. (2) din Constituţia României, republicată, şi ale art.92 alin. (8) pct. 1 din Regulamentul Camerei Deputaţilor, republicat, cu modificările şi completările ulterioare, în cazul acestei iniţiative legislative, Camera Deputaţilor este prima Cameră sesizată.

Consiliul Legislativ a avizat favorabil proiectul de lege, conform avizului nr. 262 din  11 martie 2011.

Comisia pentru politică externă a avizat favorabil iniţiativa legislativă, în forma prezentată, conform avizului nr. 33/199 din 4 octombrie 2011. 
Comisia pentru agricultură, silvicultură, industrie alimentară şi servicii specifice a avizat favorabil proiectul de lege, conform avizului nr. 24/541 din                5 octombrie 2011. 

Comisia juridică, de disciplină şi imunităţi a avizat favorabil iniţiativa legislativă, conform avizului nr. 31/915 din 12 octombrie 2011. 
Iniţiativa legislativă supusă dezbaterii are ca obiect de reglementare ratificarea Acordului de stabilizare şi de asociere între Comunităţile Europene şi statele membre ale acestora, pe de o parte, şi Republica Serbia, pe de altă parte, semnat la Luxemburg la 29 aprilie 2008, în sensul dezvoltării dialogului politic şi cooperării economice între părţi. Această cooperare consolidată este menită să apropie Republica Serbia de Uniunea Europeană.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat proiectul de lege menţionat mai sus în şedinţa din 12 octombrie 2011. 

Din totalul de 21 de membri ai Comisiei pentru politică economică, reformă şi privatizare, la şedinţă au fost prezenţi 20 deputaţi.

La lucrările Comisiei au participat, în calitate de invitaţi, din partea Ministerului Afacerilor Externe, domnul Ştefan Tinca – director general, domnul Alexandru Ene – director şi domul Katalin Oanţă – sectretar III, iar din partea Ministerului Economiei, Comerţului şi Mediului de Afaceri, domnul                          Cristian Angelescu – director general adjunct şi domnul Emilian Cârlogea - director.

În urma examinării proiectului de lege şi a opiniilor exprimate de către invitaţi, membrii Comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege pentru ratificarea Acordului de stabilizare şi de asociere între Comunităţile Europene şi statele membre ale acestora, pe de o parte, şi Republica Serbia, pe de altă parte, semnat la Luxemburg la 29 aprilie 2008, în forma prezentată de iniţiator.

În raport cu obiectul şi conţinutul său, proiectul de lege face parte din categoria legilor ordinare.                                                                                                                                                                                      

